Din meandrele internetului și din presa locală ne-a lovit știrea că, în urmă cu câțiva ani, ăla mic și milionar al lui Dragnea a luat o amendă pentru că a depășit de vreo 10 ori viteza legală în timp ce conducea un Lamborghini pe A1, precum și știrea că ăla mic și milionar al lui Dragnea are o soție, iar soția are un Porsche Cayenne, ca să nu-și strice tocurile pe coclaurile Teleormanului și prin gropile Bucureștilor. Bravo lor!

Nimic de reproșat, tot ce vrem este să-l rugăm pe domnul Ciordache să meargă la CCR și să ceară să se interzică internetul, că uite ce se întâmplă pe acest internet dacă îl lași de capul lui. Cine se crede internetul să judece oamenii că au mașini scumpe?